Det blev hurtigt dramatisk, da en forretningsmand dyttede af den forkerte bil. Se videoen her

To uskyldige billister fik torsdag ørene i maskinen ved Nørreport Station i København.

En forretningsmand sad i kø bag en anden bil. Men den forreste bil ville ikke køre, da trafiklyset lyste grønt. Derfor valgte forretningsmanden at dytte af bilen foran.

Det skulle han ikke gjort.

Dyttelyden fik nemlig en af de to passagerer, en yngre mand og en ældre dame, i den første bil til at amok. Manden sprang ud af sin bil og begyndte at regne slag af sted på ruden.

- Han var helt væk, siger manden, der blev overfuset, til Ekstra Bladet.

Skete meget hurtigt

Manden, der gerne vil være anonym, var på forretningsrejse, og han havde slet ikke set alt den vrede komme.

- Det skete vildt hurtigt. Jeg dyttede bare, så vi kunne komme videre, men han var slet ikke til at komme i kontakt med, siger forretningsmanden og tilføjer.

- Jeg har mest ondt af kvinden. Hun prøvede bare at stoppe ham og holde ham tilbage, siger manden.

Fanget på kamera

Det meste af optrinnet blev filmet af en mand i en tredje bil. Han overvejer nu at melde manden med de hurtige næver til politiet.

- Jeg var lamslået over mandens opførsel, så jeg tog kameraet frem og optog. Jeg fik ikke det hele med, men i starten går han endnu mere amok, siger manden, der skød videoen, til Ekstra Bladet.

- Jeg har givet politiet mine oplysninger, men jeg vil kun melde ham, hvis den anden chauffør også gør det, siger han.

Episoden fandt sted midt på dagen.